Itoi ciothe cia Al- shabab  iria iratharikiire mukawa wa Dusit mwena wa Riverside guku mucii-ini wa Nairobi niirikitie kuragwo ni maobithaa a ugitiri. Mutongoria wa bururi Uhuru Kenyatta augite andu 14 nio makuite kumana na itharika riu kuria angi marathie nambere na kwamukira urigiti thibitari-ini itiganite. Mutongoria wa bururi augite thirikari ni ihotorete gutigirira nimaikia ngono mundu wothe uria uranyitire itemi ria guteithiriria  itharika riu kuhanika. Nginyagia kiroko kia umuthi andu 700 nio mekuhonoketio kuma nyumba-ini ya Dusit kuria mihango ya kuhonokania ya kuhitana na itoi icio gukinya muthia.
kik_Latn